Forældre med børn på Højene Skole i Hjørring har tirsdag aften fået besked om et tilfælde af COVID-19 blandt skolens personale. - Den pågældende lærer (.........) har varetaget undervisning i jeres barns klasse og har således været i nærkontakt med jeres børn, lyder det i en besked på Aula, som TV2 Nord har fået adgang til. Skoledistriktsleder, Michael Harritslev, kan tirsdag aften ikke oplyser om på hvilken baggrund, at den pågældende lærer er testet positiv for COVID-19. - Det jeg kan sige er, at det er i dag, at medarbejderen er blevet testet positiv, siger han til TV2 Nord. Skolen er nu i gang med at finde ud af, hvem læreren har haft kontakt med udover den klasse, som personen har undervist i under corona-opstarten. - Vi følger alle de forskellige vejledninger på området, og både forældre med børn i lærerens klasse samt resten af skolens forældre er blevet orienteret om situationen, siger Michael Harritslev. Hvis elever skulle udvise sygdomstegn, skal forældrene kontakte egen læge samt orientere skolen.

Referat:
Forældre på Højene Skole i Hjørring har tirsdag aften fået besked om, at en af de lærere, der netop nu underviser de yngste klasser på skolen, er testet positiv med COVID-19.